مات ڭريينينڭ

مات ڭريينينڭ () هو رسام وكاتب و منتج تلفزي ميريكاني، معروف عالمياً بكونو خالق مسلسل الرسوم المتحركة الشهير ذا سيمپسونز. تزاد فـ 15 فبراير 1954 ف مدينة پورتلاند ف ولاية أوريݣون، و كيعتابر واحد من أكثر المبدعين عندهم تأثير ف مجال الكوميديا و الرسوم المتحركة د التلفازة.

 الحياة المبكرة 
ڭريينينڭ تربّى ف مدينة پورتلاند، و كان من الصغر ديالو مهتم ب الرسم و الكوميكس. قرا فـ إيڤيرڭرين ستيت كوليج ف ولاية واشينطون، و من بعد ختار يتفرغ للفن و الكتابة.

 المسيرة المهنية 
بدا مات ڭريينينڭ كـ رسام د كوميكس مستاقل، و من الأعمال اللولة ديالو لمشهورة ڭاع سلسلة لايف إن هيل Life in Hell، اللي تعرفات ب سخريتها من الحياة اليومية و العلاقات الإنسانية.

فـ أواخر الثمانينات، دار شخصيات قصيرة د التلفازة، اللي تحولات من بعد ل مسلسل مستاقل فـ 1989 ب عنوان ذا سيمپسونز. النجاح الكبير ديال العمل خلاه واحد من أطول و أنجح المسلسلات ف التاريخ د التلفازة.

من بعد، خلق أعمال أخرى ناجحة بحال فيوتشوراما Futurama (1999)، اللي كتجمع بين الخيال العلمي و الكوميديا، و ديسينتشانتمنت Disenchantment (2018)، اللي كتدور ف إطار فانطازي ساخر.

 الأسلوب و التأثير 
أعمال ڭريينينڭ معروفة ب أسلوب رسم بسيط و شخصيات مميزة، و السخرية و النقد الإجتماعي عنصر أساسي ف خدمتو. أثّر بزاف على الثقافة الشعبية و لهم أجيال ديال الرسامين و كتّاب الكوميديا.

 الجوائز 
ربح مات ڭريينينڭ بزاف د الجوائز، من بينها جوائز إيمي، و تكرّم كـ مبدع مؤثر ف التلفازة لميريكانية.

 أعمال مختارة 
 لايف إن هيل
 ذا سيمپسونز (1989–دابا)
 فيوتشراما (1999–2013)
 ديسينتشانتمنت (2018–2023)

 مصادر 

 مزاود 
مات ڭريينينڭ فـ IMDb

تصنيف:زيادة 1954
تصنيف:كاتب ميريكاني